Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: megállapítása nem része a 30/2000. (X. 11.) AB határozatban kialakított követelményeknek.]
Paragraph Index: 404

megállapítása nem része a 30/2000. (X. 11.) AB határozatban kialakított követelményeknek.] Jelen ügyben — a határozat indokolásában ismertetett jogszabályok alapján — kétséget kizáróan megállapítható, hogy a Pénzügyi Szervezetek Állami Felügyelete közhatalmi feladatokat lát el, és a Psztv. 4. § (4) bekezdése kifejezetten nevesíti a Felügyelet véleményezési jogát a pénzügyi rendszert, illetõleg a -felügyelt intézményeket és személyeket érintõ jogszabálytervezetekkel kapcsolatban. Ezért vizsgálni kell, hogy elmaradt-e az egyeztetés-véleményezés. Az Alkotmánybíróság számára rendelkezésre álló dokumentumok azt bizonyítják, hogy a jogszabály-elõkészítés során nem kérték ki a Felügyelet véleményét, ugyanakkor a Felügyelet elnöke részt vett az Országgyûlés költségvetési és pénzügyi bizottságának a törvényjavaslat általános vitára való alkalmasságáról határozó, 2003. november 12-én tartott ülésén, s azon kifejtette észrevételeit. (KTVB/64/2002—2006.) Ezért az eljárás során érvényesült a Felügyelet véleményezési joga, a kormányzati jogszabályelõkészítés idején elkövetett mulasztást az Országgyûlés orvosolta, s így az országgyûlési képviselõk és a szélesebb nyilvánosság megismerhette a Felügyelet álláspontját.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes